ካይዘን ኩባንያዎችን ውጤታማ እያደረገ ነው፤ ም/ጠ/ሚ ደመቀ መኮንን
አዲስ አበባ፤ ሰኔ 23/ 2006 (ዋኢማ) – የካይዘን የአሰራር ፈልስፍና ኩባንያዎችን ውጤታማ እያደረገ መሆኑን የኢፌዴሪ ምክትል ጠቅላይ ሚኒስትር ደመቀ መኮንን ተናገሩ፡፡የ2006 ሀገር አቀፍ የካይዘን ሽልማት ተካሂዷል፡፡በሽልማት ስነስርዓቱ ላይ የተገኙት የኢፌድሪ ምክትል ጠ/ሚኒስትር አቶ ደመቀ መኮንን የካይዘን አሰራር ፍልስፍና ኩባንያዎች ውጤታማ እንዲሆኑ እያረገ ነው ብለዋል፡፡የኢንዱስትሪ ሚንስትር አቶ አህመድ አብተው የካይዘንን የአሰራር መርህ ተግባራዊ ያደረጉ ተቋማት ምርታማ መሆናአውን አመልክተዋል፡፡ካይዘንን በመጠቀም ምርታማ ከሆኑት ተቋማት አንዱ የመተሀራ ስኳር ፋብሪካ ነው፡፡የካይዘን የአሰራር ፍልስፍና በአምራች ኢንዱስትሪው ለማስፋፋት የተለያዩ ተግባራት በመከናወን ላይ ናቸው፡፡የፋብሪካው ስራ አስኪያጅ አቶ ዘነበ ይማም ባለፉት 3 አና 4 ዓመታት በኪሳራ ውስጥ የነበረው ፋብሪካ የካይዘንን የአሰራር ፍልስፍና በመተግበሩ የማምረት አቅሙ ማደጉን ገልፀዋል፡፡በሀገር አቀፍ ሽልማት 2ኛ የሆነው ፒኮክ ጫማ ነው፡፡የፒኮክ ጫማ ዋና ስራ አስኪያጅ ኤልያስ በዳዳ የካይዘን አሰራር በመተግበራቸው ዓመታዊ ምርቱ 20 በመቶ ተሻሽሏል፡፡እንደ ኢሬቴድ ዘገባ የኢትዮጵያ ካይዘን ኢንስቲትዩት በ2006 በጀት ዓመት በ48 አምራች ኢንዱስትሪዎች፣ በ 4 ዩኒቨርሲቲዎች በ 4 የቴክኒክ ሙያ ትምህርት ስልጠና ተቋማት ውስጥ የካይዘን ትግበራ እንዲከናወን አድርጓል፡፡